OzLabs/hebrew-wiki-articles huggingface dataset:
פרמטר פגיעה

זווית הפיזור θ]]פרמטר הפגיעה b מוגדר כמרחק המאונך בין מסלולו של גוף לבין מרכז שדה הפוטנציאל <math>U\left(r\right)</math> שהגוף מושפע ממנו (ראו תמונה). המונח בדרך כלל משמש בפיזיקה גרעינית, אך גם במכניקה קלאסית, לרוב בבעיות המערבות כבידה.

הקשר בין מקדם הפגיעה לבין זווית הפיזור <math>\theta</math> הוא:

<math>\theta = \pi -2b \int_{r_{min}}^{\infty}\frac{dr}{r^2\sqrt{1-\left(b/r\right)^2-2U/mv_\infty^2}}</math>

כאשר <math>v_\infty</math> היא מהירות הקליע במרחק גדול מאוד ממרכז הפוטנציאל, ו-<math>r_{min}</math> המרחק המינימלי של הקליע ממרחק הפוטנציאל.
== פיזור מכדור קשיח ==
ההדגמה הפשוטה ביותר של פרמטר פגיעה הוא בפיזור מכדור קשיח. נניח שיש לנו קליע הנע לכיוון ספירה קשיחה ברדיוס <math>R</math>. מכיוון שהספירה קשיחה לחלוטין, ולא משפיעה על הסביבה כלל (בהזנחת הכבידה), ניתן להגדיר לה פוטנציאל כך:

<math>U\left(r\right)=\begin{cases}
0 & r>R\\
\infty & r\leq R
\end{cases}</math>

נסתכל על שני מקרים כעת: אם פרמטר הפגיעה <math>b</math> גדול מהרדיוס של הספירה, כלומר <math>b>R</math> הקליע יפספס לחלוטין את הספירה, ואז לפי הנוסחה מעלה <math>\theta=0</math>. מצד שני, אם <math>b\leq R</math>, נוכל למצוא את זווית הפיזור לפי פרמטר הפגיעה לפי אותה נוסחה ולקבל: <math>b=R\cos \left(\frac{\theta}{2}\right)</math>

== בפיזיקה מודרנית ==
בפיזיקה של אנרגיות גבוהות, וספציפית בניסוי הקרניים המצטלבות, ניתן לסווג התנגשויות לפי פרמטר הפגיעה שלהן. התנגשות מרכזית היא התנגשות בעלת <math>b\approx 0</math>, התנגשות היקפית (peripheral collision) בעלת <math>0<b<2R</math>, והתנגשות אולטה-היקפית (ultraperipheral collisions) היא בעלת <math>b>2R</math>, כאשר בכל המקרים מתייחסים לגרעינים כאל כדורים קשיחים בעלי רדיוס <math>R</math>.

== ראו גם ==
* אישושים לתורת היחסות הכללית (אנגלית)
* ניסוי רתרפורד

==קישורים חיצוניים==
* [http://hyperphysics.phy-astr.gsu.edu/hbase/Nuclear/rutsca2.html - ניתוח של ניסוי רתרפורד] באתר hyperphysics

==הערות שוליים==

קטגוריה:קצרמר פיזיקה
קטגוריה:מכניקה
פליקס, ארכידוכס אוסטריה

פליקס, ארכידוכס אוסטריה (ובשמו המלא: פליקס פרידריך אוגוסט מריה וום פרנץ יוזף פטר קרל אנטון רוברט אוטו פיוס מיכאל בנדיקט סבסטיאן איגנציוס מרקוס ד'אביאנו, בגרמנית: Felix Friedrich August Maria vom Siege Franz Joseph Peter Karl Anton Robert Otto Pius Michael Benedikt Sebastian Ignatius Marcus d'Aviano 31 במאי 1916 – 6 בספטמבר 2011) היה בנו של קרל הראשון, קיסר אוסטריה.

==ביוגרפיה==
פליקס נולד ב-31 במאי 1916 בארמון שנברון, לקרל הראשון, קיסר אוסטריה ולזיטה, נסיכת בורבון-פארמה, בתם של רוברטו הראשון, דוכס פארמה ומריה אנטוניה, נסיכת פורטוגל. ב-21 בנובמבר של אותה שנה מת פרנץ יוזף הראשון, קיסר אוסטריה, ואביו של רוברט עלה לשלטון במקומו כ"קרל הראשון". עם תום מלחמת העולם הראשונה בנובמבר 1918 פורקה האימפריה האוסטרו-הונגרית, אביו ויתר על השלטון, והמשפחה יצאה לגלות בשווייץ, ולאחר מכן באי מדיירה השייך לפורטוגל. בשנת 1920 חזרה הונגריה להיות ממלכה, כשמיקלוש הורטי משמש כעוצר, אולם קרל לא חזר לכהן כמלך הונגריה. ב-1922 נפטר קרל במדיירה, והמשפחה עברה לספרד ולאחר מכן לבלגיה.

ב-1937 קיבלו פליקס ואחותו אדלהייד אישור מיוחד לחזור לאוסטריה, חרף החוק ההבסבורגי שאסר זאת. פליקס אף נרשם ללימודים באקדמיה הצבאית הטרזיאנית בווינר נוישטאדט, מתוך כוונה להתחיל קריירה של קצין בצבא אוסטריה. עם זאת, לאחר האנשלוס נמלטו הוא ואחותו חזרה לבלגיה דרך צ'כוסלובקיה. בעקבות הקרב על בלגיה, נמלטה כל המשפחה הקיסרית לשעבר לארצות הברית. פליקס ואחיו קרל לודוויג התנדבו לשרת בצבא ארצות הברית במלחמת העולם השנייה. הם רצו להילחם במסגרת גדוד החי"ר ה-101 אשר הורכב מאוסטרים אתנים, אולם נדחו עקב בקשות מצד חיילים בגדוד. 

בניגוד לאחיהם אוטו, פליקס וקרל לודוויג סירבו לוותר על תאריהם ועל תביעותיהם לכתר האוסטרי. בשל כך, הם לא קיבלו דרכון אוסטרי, ונאסר עליהם להיכנס לאוסטריה למעט שלושה ימים ב-1989 כדי להשתתף בהלוויית אמם. ב-10 במרץ 1996, לאחר שאוסטריה הצטרפה לאיחוד האירופי ונפרצו הגבולות בינה לבין מדינות שכנות, חצה פליקס את הגבול מגרמניה ונכנס לאוסטריה. מיד עם הגעתו למדינה, הוא ערך מסיבת עיתונאים כדי להודיע על הגעתו הבלתי-חוקית. הוא קיבל אזהרה מממשלת אוסטריה שניסיון נוסף שלו להיכנס למדינה בטרם ויתר על תביעותיו מהווה עבירה פלילית. בסופו של דבר השיגו פליקס וקרל לודוויג פשרה מול הממשלה. הם הכריזו על נאמנותם לרפובליקה ללא כל התייחסות לזכויותיהם. ביוני 1998 הוא אף הצליח להחזיר לידיו חלק מהנכסים ההיסטוריים של בית הבסבורג אשר הופקעו בידי הנאצים.

גם לאחר שניתן לו אישור לחזור לאוסטריה, הוא בילה את שארית חייו בפורטוגל, בלגיה, מקסיקו וארצות הברית. הוא בנה מספר עסקים מצליחים בבלגיה ובמקסיקו, ועבד כיועץ שיווקי. הוא נפטר במקסיקו סיטי ב-6 בספטמבר 2011 בגיל 95.

==משפחתו==
ב-18 בנובמבר 1952 התחתן פליקס עם אנה אאגניה, נסיכת ארנברג ממנה נולדו לו 7 ילדים:
* מריה (נולדה ב-1953)
* קרל פיליפ (נולד ב-1954)
* ברברה (נולדה ב-1955)
* ריימונד (1958–2008)
* מרים (נולדה ב-1959)
* ורידיס ואישטוון (תאומים, נולדו ב-1961)

== אילן יוחסין ==

== קישורים חיצוניים ==

* [http://www.theroyalforums.com/32878-archduke-felix-of-austria-died/ פליקס, ארכידוכס אוסטריה]

קטגוריה:אבירי מסדר גיזת הזהב
קטגוריה:בית הבסבורג
קטגוריה:ילידי 1916

קטגוריה:אוסטרים שנפטרו ב-2011
בואינג P-8 פוסידון

בואינג P-8 פוסידון (באנגלית: Boeing P-8 Poseidon) הוא מטוס המשמש למשימות ריגול, סיור ימי, לוחמה נגד צוללות ולוחמה נגד אוניות. המטוס מתוצרת חברת בואינג האמריקאית משמש את צי ארצות הברית וכן נמכר למדינות נוספות.

המטוס נועד להחליף את מטוס הלוקהיד P-3 אוריון שנמצא בשירות הצי מעל 50 שנה. ב-2004 נמסר חוזה הפיתוח לחברת בואינג, שביססה את המטוס על המטוס האזרחי בואינג 737-800 (הדור הבא). ב-2012 נמסרו ראשוני המטוסים לצי וב-2013 הוא נכנס לשירות מבצעי. 

המטוס נמכר גם לחיל הים ההודי (דגם P-8I), חיל האוויר המלכותי האוסטרלי, חיל האוויר המלכותי הנורווגי ולחיל האוויר המלכותי הבריטי.

==קישורים חיצוניים==
* 

*[http://www.navy.mil/navydata/fact_display.asp?cid=1100&tid=1300&ct=1 בואינג P-8 פוסידון] באתר צי ארצות הברית
*[http://www.boeing.com/defense/maritime-surveillance/p-8-poseidon/index.page בואינג P-8 פוסידון] באתר חברת בואינג

קטגוריה:מטוסי ריגול אמריקאיים
P-8 פוסידון
קטגוריה:כלי טיס של הצי האמריקאי
רודולף, ארכידוכס אוסטריה (1919–2010)

רודולף, ארכידוכס אוסטריה (ובשמו המלא: רודולף סירינגוס פטר קרל פרנץ יוזף רוברט אוטו אנטוניוס פיוס מריה בנדיקט איגנציוס לאורינטיוס יוסטיניאני מרקוס ד'אביאנו פון הבסבורג-לותרינגן, ארכידוכס אוסטריה, בגרמנית: Rudolph Syringus Peter Karl Franz Joseph Robert Otto Antonius Maria Pius Benedikt Ignatius Laurentius Justiniani Marcus d'Aviano, Erzherzog von Österreich 5 בספטמבר 1919 – 15 במאי 2010) היה בנו של קרל הראשון, קיסר אוסטריה לבית הבסבורג.

==ביוגרפיה==
קרל לודוויג נולד ב-5 בספטמבר 1919 בטירת פרנז'ן שבשווייץ. אביו היה קרל הראשון, קיסר אוסטריה ואמו הייתה זיטה, נסיכת בורבון-פארמה, בתם של רוברטו הראשון, דוכס פארמה ומריה אנטוניה, נסיכת פורטוגל. רודולף נולד זמן קצר לאחר שהוריו הודחו מהשלטון בעקבות מלחמת העולם הראשונה ופירוק האימפריה האוסטרו-הונגרית. ב-1921 ניסו הוריו לתבוע מחדש את כתר ממלכת הונגריה מידי מיקלוש הורטי, אולם הם נעצרו ונשלחו לגלות באי מדיירה השייך לפורטוגל. בפברואר 1922 הצטרפו רודולף ואחיו אליהם במדירה. באותה שנה נפטר קרל.

המשפחה עברה לספרד, ולאחר מכן לבלגיה. בעקבות הקרב על בלגיה ב-1940 נמלטה המשפחה לארצות הברית ולקנדה<ref></ref>. רודולף למד כלכלה בקוויבק. בעת מלחמת העולם השנייה הוא התגייס לצבא ארצות הברית, ולקראת סופה ב-1945 הוא שלח לאוסטריה בשם בדוי בניסיון לעורר התקוממות נגד השלטון הנאצי. הוא גורש מהמדינה ב-1946, עקב השתייכותו לחוגים מלוכניים. 

הוא חזר לארצות הברית ועבד כמנהל זוטר בבורסה בוול סטריט. ב-1953 התחתן בניו יורק עם קסניה, רוזנת צ'רנישייב-בזובראזוב. בהמשך עבר לקונגו הבלגית וניהל מטע קפה. ב-1968 נהרגה אשתו בתאונת דרכים, אשר הוא עצמו נפצע קשה במהלכה. הוא חזר לבלגיה ועבד כמנהל בנק. ב-1971 הוא נישא פעם נוספת לאנה גבריאלה, נסיכת וורדה. בעקבות מות אמו ב-1989, הוא היה אחראי על חניטת גופתה וקבירת לבה בנפרד משאר הגוף על פי בקשתה. הוא נפטר בבריסל ב-15 במאי 2010

==משפחתו==
ב-22 ביוני 1953 נישא רודולף בניו יורק לקסניה, רוזנת צ'רנישייב-בזובראזוב בתם של סרגיי אלכסנדרוביץ', רוזן צ'רנישייב-בזובראזוב והרוזנת אליזבתה דמיטריבנה צ'רמטבה. היו להם ארבעה ילדים:
* מריה אנה (נולדה ב-1954)
* קרל פטר (נולד ב-1955)
* זימון (נולד ב-1958)
* יוהנס קרל (1962–1975)
קסניה נהרגה בתאונת דרכים בקונגו הבלגית ב-20 בספטמבר 1968. גם רודולף נפצע קשה בתאונה. ב-15 באוקטובר 1971 נישא רודולף בשנית באלינגן שבגרמניה לאנה גבריאלה, נסיכת וורדה. ב-1972 נולדה בתם היחידה שרלוטה מריה.

==אילן יוחסין==

== קישורים חיצוניים ==

* [http://derstandard.at/1271377455423/Monarchie-Kaisersohn-Rudolph-Habsburg-Lothringen-tot ידיעה על מותו]
* 

==הערות שוליים==

קטגוריה:אבירי מסדר גיזת הזהב
קטגוריה:בית הבסבורג
קטגוריה:ילידי 1919

קטגוריה:נפטרים ב-2010
FIFA 18

FIFA 18 הוא המשחק ה-25 בסדרת FIFA, והמשחק השני בסדרה שמשתמש במנוע Frostbite..

כמו המשחק הקודם בסדרה, גם הפעם גרסאות המשחק לפלייסטיישן 3 ול-Xbox 360 לא תואמות לגרסאות המשחק לפלייסטיישן 4 ול-Xbox One ולא כוללות את מצב The Journey. גרסת ה-Nintendo Switch היא גרסה בנויה אישית, Electronic Arts הכתירו אותו עם יציאת המשחק כ"חוויית ה-FIFA הניידת הכי מתקדמת טכנולוגית אי פעם".

==קישורים חיצוניים==

* 
* 
* 

==הערות שוליים==

קטגוריה:משחקי כדורגל ממוחשבים
קטגוריה:משחקי EA Sports
קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:משחקי Xbox 360
קטגוריה:משחקי Xbox One
קטגוריה:משחקי נינטנדו סוויץ'
קטגוריה:משחקי וידאו משנת 2017
קטגוריה:FIFA (סדרת משחקים)
קטגוריה:משחקי וידאו שפותחו בקנדה
אברהם אילון

אברהם אילון (2 באפריל 1928 - דצמבר 2010) היה קצין צה"ל בדרגת תת-אלוף, ראש המחלקה להיסטוריה במלחמת ששת הימים ובמלחמת יום הכיפורים.

==ביוגרפיה==
אברהם אילון נולד בתל אביב ב-2 באפריל 1928, בן להודה ולדוד לנטשנר, ומכאן נגזר כינויו "לנטש". למד בגימנסיה הרצליה ובמקביל הדריך בגדנ"ע. התגייס לחי"ש והשתתף בהגנת תל אביב. לחם במסגרת הפלוגה המסייעת של גדוד 51 של חטיבת גבעתי, ונפצע במבצע מכבי. לאחר מלחמת העצמאות עבר קורס קצינים והמשיך כמדריך בו. מונה למפקד חוות הגדנ"ע בבאר אורה.

בעקבות תאונת צניחה ולימודים באוניברסיטה העברית בירושלים עבר לעסוק בכתיבת היסטוריה צבאית, במסגרת הוצאת "מערכות". בשנת 1964 מונה לראש ענף היסטוריה בדרגת סגן-אלוף. במשך שנים אחדות הוביל את כתיבת ההיסטוריה של מלחמת ששת הימים, אך מחקר זה פורסם רק בשנת 2017.

במלחמת יום הכיפורים ליווה את סגן הרמטכ"ל, האלוף ישראל טל, ורשם בדקדקנות את האירועים במוצב הפיקוד העליון. הטקסט המלא של מחברותיו אלה מוצג באתר האינטרנט של ארכיון צה"ל ומערכת הביטחון. בתחילת המלחמה נעדר בנו, סגן , שהיה קצין תצפית קדמי במוצב החרמון. לאחר כיבושו מחדש של החרמון חקר אילון את אחד השבויים הסורים, וזה הוביל אותו אל גופת בנו. בעקבות זאת עסק אילון באיתורם של נעדרי צה"ל נוספים. היה עוזר הנספח הצבאי בארצות הברית ואחר הדריך במכללה לביטחון לאומי.

נפטר בדצמבר 2010 ונקבר בבית העלמין האזרחי מנוחה נכונה כפר סבא.

==ספריו==
מחבר:
* המערכה נגד מצרים בתש"ח, מטכ"ל/קצין חינוך ראשי, 1957
* חטיבת גבעתי במלחמת הקוממיות, הוצאת מערכות, 1959.
* חטיבת גבעתי מול הפולש המצרי, הוצאת מערכות, 1963.

מחבר ועורך:
* סופת אש במדבר - המערכה בזירה המצרית במלחמת ששת הימים, מודן הוצאה לאור, 2017.
* לכבוש את ההר - המערכה בזירה הירדנית במלחמת ששת הימים, מודן הוצאה לאור, 2017.
* להסיר את האיום - המערכה בזירה הסורית במלחמת ששת הימים, מודן הוצאה לאור, 2017.
* משברי ים - הזירה הימית במלחמת ששת הימים, מודן הוצאה לאור, 2017.

עורך:
* אורחות-שריון, הוצאת מערכות, 1957.

==קישורים חיצוניים==
* 
* 
* 

מכּתביו:
* 
* 
* 
* 
* 
* 
* [https://archive.kippur-center.org/idf-archive-files/aa-notes.pdf המחברות של רמ"ח היסטוריה במהלך מלחמת יום הכיפורים - אברהם איילון (לנטש) 5.10.1973-30.10.1973] באתר המרכז למלחמת יום הכיפורים

==הערות שוליים==

קטגוריה:תתי-אלופים בצה"ל
קטגוריה:היסטוריונים צבאיים ישראלים
קטגוריה:חיילי חטיבת גבעתי (תש"ח)
קטגוריה:אנשי היישוב ילידי הארץ
קטגוריה:אישים הקבורים בבית הקברות מנוחה נכונה כפר סבא
קטגוריה:אבות שכולים: חללי צה"ל
קטגוריה:סגל המחלקה להיסטוריה בצה"ל
קטגוריה:בוגרי גימנסיה הרצליה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1928
קטגוריה:ישראלים שנפטרו ב-2010
סוביבור (סרט)

כרזת הסרט ברוסיה
"סוביבור" (ברוסית: Собибор) הוא סרט קולנוע רוסי משנת 2018, דרמת מלחמה בבימויו של קונסטנטין חבנסקי (שזהו סרט הבכורה שלו כבמאי) ובסיוע אנדריי מליוקוב על פי תסריט של אלכסנדר אדבשיאן ובשיתוף פעולה עם אולפני מוספילם ומשרד התרבות של רוסיה.

הסרט מגולל את סיפור המרד במחנה ההשמדה סוביבור. תסריט הסרט נכתב ביוזמת שר התרבות הרוסי, ולדימיר מדינסקי. הסרט מבוסס על הספר של איליה וסילייב, "אלכסנדר פצ'רסקי: פריצת הדרך לחיי נצח", שמבוסס על אירועים אמיתיים.

בסרט מככבים קונסטנטין חבנסקי, מריה קוז'בניקובה, כריסטופר למברט ואחרים. בכורת הסרט ברוסיה התקיימה ב-3 במאי 2018.

אירוע הקרנת הבכורה נערך תחילה בוורשה, פולין ב-23 באפריל 2018 ולמחרת נערכה הקרנת הבכורה ברוסיה בעיר הולדתו של פצ'רסקי, רוסטוב על הדון. הקרנות מסחריות החלו ב-3 במאי 2018, לקראת יום הניצחון. מרכז התרבות הרוסי, בחסות השגרירות הרוסית בישראל, ארגן הקרנת בכורה של הסרט בישראל ב-16 במאי 2018.

הסרט נבחר כמועמד לפרס אוסקר לסרט הזר הטוב ביותר מטעם רוסיה.

== תקציר עלילת הסרט ==
הסרט מספר את קורותיו של אלכסנדר פצ'רסקי, קצין יהודי מברית המועצות שנפל בשבי והנהיג את המרד שהסתיים בבריחה המונית של אסירים ממחנה ההשמדה סוביבור. הסרט המבוסס על אירועים היסטוריים מתועדים כולל מספר דמויות המבוססות על דמויות היסטוריות אמתיות, כמו תומאס בלאט, ליאון פלדהנדלר, קרל פרנצל ועוד.

== צוות השחקנים ==
* קונסטנטין חבנסקי - אלכסנדר פצ'רסקי
* כריסטופר למברט - אוברשארפיהרר קרל פרנצל, קצין אס-אס
* מריה קוז'בניקובה - יהודיה ממוצא הולנדי
* פליקס יאנקל
* דאיניוס קזלאוסקס - ליאון פלדהנדלר
* מיכאלינה אולצ'נסקה
* וולפגנג צ'רני
* פיליפ ריינהרט
* דירק מרטנס
* מקסימיליאן דיר

==הפקה==
{| class="toccolours" style="float: left; margin-left: 1em; margin-right: 2em; font-size: 90%; background:#FFFFFF; color:black; width:45em; max-width: 40%;" cellspacing="5"
|-
| style="text-align: right;" |
:באתר מחנה הריכוז בפולין נערכות חפירות ארכאולוגיות, אז החלטנו לצלם את הסרט בליטא השכנה, בתנאי טבע דומים. סוביבור שוחזר לפי איורי מחנה המוות. דוגמאות של אלפי יחידות נאספו מכל אירופה ובסצנות המוניות השתמשנו בעשרות אלפי ניצבים.קונסטנטין חבנסקי, הבמאי והשחקן הראשי, על הפקת הסרט.
|}
בשלבי ההפקה הראשוניים הסרט נודע בשם אגדת הבריחה (Легенда о побеге), שמו שונה לשמו הנוכחי לאחר השלמת הצילומים.

תחילה פורסם שאנדריי מליוקוב מביים את הסרט, אך במסיבת עיתונאים בספטמבר 2017 לקראת קידום הסרט נודע שחבנסקי עצמו מביים את הסרט.

===צילומים===
הצילומים החלו בספטמבר 2016 בפרברי וילנה שבליטא והושלמו בדצמבר אותה שנה.

===שיווק===
קדימון רשמי ראשון פורסם בדצמבר 2017, יחד עם כרזת הסרט הרשמית. קטע מהסרט הוקרן בפני נשיא רוסיה ולדימיר פוטין וראש ממשלת ישראל בנימין נתניהו במהלך ביקור השניים במוזיאון היהדות והסובלנות, בינואר 2018.

==ראו גם==
*הבריחה מסוביבור

==קישורים חיצוניים==
* 

* [https://www.cinema-city.co.il/movie/2076 "סוביבור"] באתר סינמה סיטי
* [https://www.youtube.com/watch?v=GevO15ZNxZw&t=1282s "סוביבור" - הסרט המלא], בערוץ היוטיוב הרשמי של רשת NTV
* 

==הערות שוליים==

קטגוריה:סוביבור
קטגוריה:סרטי 2018
קטגוריה:סרטי דרמה היסטורית
קטגוריה:סרטי דרמה רוסיים
קטגוריה:סרטי הערוץ הראשון ברוסיה
קטגוריה:סרטי מלחמת העולם השנייה
קטגוריה:סרטים בגרמנית
קטגוריה:סרטים ברוסית
קטגוריה:סרטים על השואה
קטגוריה:סרטים רוסיים המבוססים על סיפור אמיתי
קטגוריה:סרטים רוסיים מבוססי ספרים
כפן גושמני

כפן גושמני (שם מדעי: Scyllarides latus) הוא מין סרטן ממשפחת הכפניים, הקרובה ללובסטרים שמוכר בחופי ישראל כערך טבע מוגן מאז 2005. במסעדות בישראל הוא נמכר כמנת גורמה בשם סיגל. מין זה נחשב למעדן, ועקב דיג יתר נמצא בסכנת הכחדה.

== מאפיינים ==
הבוגרים עשוי לגדול לכ-30 ס"מ, הם משתמשים בהסוואה, פעילי לילה וחסרי צבתות. הם נוהגים לצאת בלילה ממקום מחבואם כדי לצוד רכיכות. מלבד האדם הם משמשים כטרף על ידי מגוון רחב של דגי גרם. ניתן למצאם בים התיכון ובמזרח האוקיינוס האטלנטי.

בשנת 2012 יצאו רשות הטבע והגנים, בעזרת הציבור ועיתון "הארץ", בקמפיין כנגד מכירת מנת ה"סיגל" במסעדות. אך למרות האיסור בדיג ונדירותו בחופי ארץ ישראל, דייגים נוהגים לדוג אותו בשמורות טבע בגלל מחירו הגבוה בשוק.

==קישורים חיצוניים==

*[https://www.teva.org.il/?CategoryID=11863&ArticleID=23359 כפן גושמני] באתר החברה להגנת הטבע
* 
* 

* 

==הערות שוליים==

קטגוריה:בעלי חיים שתוארו ב-1803
קטגוריה:טקסונים שתוארו בידי פייר אנדרה לטריי
קטגוריה:כפניים (סרטנים)
קטגוריה:ארץ ישראל: סרטנים עילאיים
קטגוריה:ערכי טבע מוגנים בישראל: בעלי חיים
בנימין וינדזברג

בנימין וינדזברג
ד"ר בנימין וינדזברג (1901 – 1985) היה הרופא האחראי על מערך הרפואה בכפר עציון במלחמת הקוממיות, לאחר חזרתו מהשבי הירדני שירת כרופא בכיר בצה"ל בדרגת סא"ל.

==קורות חיים==
וינדזברג נולד בלודז', פולין למשה וינדזברג ולפרידה לבית מרקוביץ. ב-1917 סיים את לימודי התיכון במוסקבה. ב-1918 החל את לימודי הרפואה בזגרב, בשנת 1920 המשיך את לימודיו ביינה. סיים את לימודי הרפואה ב-1927 בציריך.

בין השנים 1929–1943 עבד בפולין כרופא והגיע לדרגת מנהל מחלקה. שירת בצבא האדום ובצבא פולין במלחמת העולם השנייה על גבורתו במלחמה קיבל את צלב הגבורה של צבא פולין.

בפברואר 1948 עלה וינדזברג לארץ ישראל, מלווה ברעייתו הלה חיה לבית יסלסון.

צלב הגבורה של צבא פולין שקיבל ד"ר וינדזברג על גבורתו במלחמת העולם השנייה
==מלחמת השחרור==
במרץ 1948 הוצב וינדזברג בכפר עציון בתור מנהל השירות הרפואי. הוא ארגן את המערך הרפואי ואת בית החולים כך שניתן יהיה לערוך ניתוחי שדה במקום.
במהלך הקרבות טיפל בכ־300 פצועים, תחת אש כבדה.

החובשת רבקה נדיבי העידה: "היה לנו ולפצועים מזל גדול מאד שהוא היה איתנו. ידע לנתח ולתפקד בתנאים קשים מאד והציל הרבה פצועים".

ב-12 במאי החליט להעביר את הפצועים וצוות המרפאה מכפר עציון למשואות יצחק. המעבר נעשה בחסות החשיכה בדרך לא סלולה ומפותלת. החלטה זו הצילה את חיי כ-35 הפצועים ועוד כ-15 אנשי הצוות הרפואי, משום שלמחרת נכבש כפר עציון בידי הלגיון הערבי וכל הלוחמים שנותרו בחיים בתום הקרב נרצחו בידי חיילי הלגיון הערבי. לפי עדויות שרידי כפר עציון ושל ד"ר קורנבליט: "ד"ר וינדזברג, ד"ר קורינבליט, שלושה מאנשי משואות יצחק ויחזקאל א. מכפר-עציון היו האחרונים בין ההולכים. הם סחבו אלונקה עליה היה שכוב פצוע קשה שנאנח מדי פעם בפעם. ההליכה הייתה קשה".

ב־13 במאי 1948 נפל בשבי הלגיון הערבי ושימש כרופא במחנה השבויים בירדן. במרץ 1949 שוחרר מהשבי.
==רופא בצה"ל==
וינדזברג שירת בצה"ל כרופא צבאי בדרגת סגן-אלוף עד דצמבר 1958. וינדזברג היה בין הרופאים ניצולי השואה אשר ניסיונם הצבאי קידמם לתפקידי פיקוד בחיל-הרפואה.

מ־1958 עד 1967 היה אזרח עובד צה"ל וחבר בוועדות רפואיות בלשכת גיוס.
באוקטובר 1950 נהרג בנו היחיד, אריה (ליאוניד), בתאונת דרכים. וינדזברג ורעייתו היו שותפים מלאים לגידול הנכדים יוסי ומשה.

ב־1985 נפטר וינדזברג. נקבר בבית העלמין קריית שאול לצד רעייתו שנפטרה כ־3 חודשים לפניו.

==ראו גם==
* השבויים הישראלים בירדן במלחמת העצמאות
* הקרב על גוש עציון

==לקריאה נוספת==
* הלוך בשבי, דניאל נדב, משרד הביטחון – ההוצאה לאור
* גוש עציון במלחמתו, דב קנוהל, ירושלים, תשס"ט
* מעוז עציון, מערכות, תש"ט
* מוסף הארץ, 23 באפריל 1976

==הערות שוליים==

קטגוריה:רופאים יהודים פולנים
קטגוריה:רופאים ביישוב
קטגוריה:רופאים צבאיים ישראלים
קטגוריה:ישראלים במלחמת העצמאות
קטגוריה:שבויי גוש עציון במלחמת העצמאות
קטגוריה:סגני-אלופים בצה"ל
קטגוריה:אזרחים עובדי צה"ל
קטגוריה:יהודים אנשי הצבא האדום במלחמת העולם השנייה
קטגוריה:יהודים בצבא הפולני
קטגוריה:ישראלים ילידי פולין
קטגוריה:עולים לאחר מלחמת העולם השנייה
קטגוריה:מעוטרי צלב הגבורה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1901
קטגוריה:ישראלים שנפטרו ב-1985
חזי פניאן

חזי פניאן (נולד ב-4 בפברואר 1963) הוא זמר ישראלי פרסי שזכה להצלחה רבה בישראל בקרב האוכלוסייה הכללית והאיראנית בפרט.

==ביוגרפיה==
פניאן נולד בבית שאן לאב שעלה ארצה ממחוז בורוג'רד ולאם שעלתה ממחוז יזד.

==קריירה==
פניאן החל להופיע כנער ושר ביוונית, טורקית ועברית. את אלבומו הראשון הוציא בשנת 1986. האלבום כלל שירים בעברית למעט שיר אחד שהיווה חידוש ללהיט פרסי מוכר. אלבומו השני כלל ברובו שירים בעברית, ומן האלבום הבא החל להקליט שירים רבים יותר בפרסית, אך הקליט עדיין גם שירים בעברית. את אלבומו האחרון הוציא בשנת 2008. לאחר מכן הוציא פניאן שירים כסינגלים. בשנת 2015 שיתף פעולה עם הזמר ציון גולן והקליט איתו במשותף את השירים "גלבי" ו"איילת חן".

==קישורים חיצוניים==

* 

קטגוריה:זמרי פופ ישראלים
קטגוריה:זמרים השרים בעברית
קטגוריה:בית שאן: אישים
קטגוריה:ישראלים שנולדו ב-1963
דניאל לובצקי

דניאל לובצקי (באנגלית ובספרדית: Daniel Lubetzky; נולד ב-1968) הוא יזם, סופר ואקטיביסט זכויות אדם, מקסיקני-אמריקאי ממוצא יהודי. מייסד ומנכ"ל של חברת החטיפים Kind LLC המעסיקה כ-500 עובדים ושל תנועת "קול אחד".

== קורות חיים ==
דניאל נולד בשנת 1968 כבן של ניצול שואה יהודי מקסיקני. הוא גדל במקסיקו סיטי, שם התחנך בעברית, ספרדית, אנגלית ויידיש. כנער, הוא עבר עם משפחתו לארצות הברית שם קיבל תואר ראשון בכלכלה ויחסים בינלאומיים, מאוניברסיטת טריניטי שבסן אנטוניו, טקסס. בנוסף, למד לובצקי בישראל ובצרפת וב-1993 קיבל תואר J.D מבית הספר למשפטים של אוניברסיטת סטנפורד.<ref></ref>

בשנת 2002 הוא ייסד את תנועת "קול אחד" (באנגלית: One Voice, בערבית: حركة صوت واحد) לה משרדים ברמאללה, תל אביב, ניו-יורק. ולונדון.

לובצקי תומך במפלגה הדמוקרטית בארצות הברית. בשנת 2012 תרם למועמד הדמוקרטי ברק אובמה עבור קמפיין ה-"Obama for America" שלו, וכן עבור קרן ה-"Obama Victory Fund" של אובמה - ולוועדה הדמוקרטית הלאומית (DNC). בשנת 2015 ברק אובמה ושרת המסחר האמריקאית פני פריצקר הגדירו את לובצקי "שגריר נשיאותי ליזמות עולמית".

בשנת 2015 לובצקי היה המשקיע העיקרי של תנועת V15 שפעלה נגד בחירתו מחדש של בנימין נתניהו כראש ממשלת ישראל בבחירות לכנסת ישראל ה-20.

דודנו הוא צלם הקולנוע היהודי-מקסיקני עמנואל לובצקי שזכה בשלושה פרסי אוסקר.

נכון ל-12 במרץ 2024, השווי הנקי שלו הוא $2.3 מיליארד דולר.<ref></ref>

==קישורים חיצוניים==

* 

* [http://blog.peaceworks.net/about/ הדף הרשמי של לובצקי] באתר הארגון PeaceWorks
* 
* 
* [https://www.forbes.com/sites/joshlinkner/2015/04/03/doing-well-and-doing-good-how-the-ceo-of-kind-snacks-is-reinventing-leadership/#582e4faa4ca5 Doing Well And Doing Good -- How The CEO of KIND Snacks Is Reinventing Leadership], באתר פורבס, 2015
* 

== הערות שוליים ==

קטגוריה:אמריקאים ממוצא מקסיקני
קטגוריה:יהודים אמריקאים
קטגוריה:פעילים פוליטיים אמריקאים
קטגוריה:פוליטיקאים יהודים מקסיקנים
קטגוריה:בוגרי אוניברסיטת טריניטי (טקסס)
קטגוריה:בוגרי בית הספר למשפטים באוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:מיליארדרים יהודים אמריקאים
קטגוריה:אמריקאים שנולדו ב-1968
יוסי כהן (קצין)

יוסי כהן (נולד ב-1974) הוא קצין צה"ל במילואים בדרגת אלוף-משנה. בתפקידו האחרון היה מפקד מחוז דרום בפיקוד העורף.

== ביוגרפיה ==
כהן נולד בנתיבות. החל את שירותו הצבאי ב-1993 בסיירת הצנחנים. השתתף בלחימה ברצועת הביטחון ובמלחמת לבנון השנייה. שימש מפקד פלוגה בגדוד 890. בשנים 2007-2009 פיקד על גדוד 450 (האריה המעופף). בחטיבת ביסלמ"ח ובשנים 2010–2011 שימש סגן מפקד החטיבה הדרומית באוגדת עזה. בהמשך שימש ראש זירת דרום בחטיבת המבצעים במהלך מבצע צוק איתן, היה בין מתכנני המבצע ואף העניק לו את שמו. ב-2017 מונה למפקד מחוז דרום של פיקוד העורף, ופיקד עליו בין היתר במהלך התפרצות נגיף הקורונה בישראל. סיים את שירותו הצבאי הפעיל בשנת 2020 בתום 27 שנות שירות.

בעת שכיהן כמפקד גדוד 450 נתן דגימת התאמה לתרומת מח עצם, וכעבור 10 שנים לאחר שנמצא מתאים לחולה תרם מח עצם.

נשוי לרותי כהן ולזוג שישה ילדים ומתגורר בכפר מימון.

==הערות שוליים==

קטגוריה:מפקדי מחוז דרום בפיקוד העורף
קטגוריה:אלופי-משנה בצה"ל
קטגוריה:כפר מימון: אישים
קטגוריה:ישראלים שנולדו ב-1974
אליפות ברזיל בכדורגל 1963

אליפות ברזיל בכדורגל 1963 (בפורטוגזית: 1963 Taça Brasil) הייתה העונה החמישית של התחרות הארצית בכדורגל שנערכה בברזיל ואורגנה על ידי קונפדרציית הספורט הברזילאית. המשחקים החלו ב-7 באוגוסט 1963 והסתיימו ב-28 בינואר 1964. בשנת 2010 התחרות קיבלה הכרה של אליפות ברזיל.

בתחרות השתתפו 20 קבוצות שהצגו את מדינות ברזיל. היא נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף.

סנטוס זכתה באליפות תוך ניצחון על באהיה בסדרת הגמר. זו הייתה הזכייה השלישית ברציפות. בעקבות הניצחון, הקבוצות שהששתפו במשחק הגמר העפילו לגביע ליברטדורס.

רויטר, שחקנה של קונפיאנסה כבש 9 שערים וזכה בתואר מלך השערים של האליפות.
==מהלך התחרות==
בשלב הראשון הקבוצות המשתתפות חולקו ל-2 בתים.

בית הצפון כלל עשר קבוצות. בגמר הבית באהיה ניצחה את רסיפה ועלתה לחצי הגמר הארצי.

בית הדרום כלל שמונה קבוצות. בגמר הבית גרמיו ניצחה את אתלטיקו מיניירו ועלתה לחצי הגמר הארצי.

סנטוס ובוטפוגו העפילו ישירות לחצי הגמר. 

==סדרת הגמר==

==קישורים חיצוניים==
*[http://www.rsssf.com/tablesb/brazcup63.html נתונים מאתר rsssf]

קטגוריה:תחרויות כדורגל ב-1963
קטגוריה:עונות באליפות ברזיל בכדורגל
טירת דולוויד'לן

טירת דולוויד'לן (בוולשית: Castell Dolwyddelan) היא טירה ולשית הממוקמת במחוז קונווי, צפון ויילס.

הטירה נבנתה במהלך המאה ה-13 ושימשה את ממלכת גוויניד' הוולשית, היא נכבשה על ידי הצבא האנגלי של אדוארד הראשון ושימשה אותו למספר שנים. בהמשך שופצה הטירה מספר פעמים ושימשה בעיקר בעלי קרקעות אזוריים בתקופות שונות, במאה ה-19 עברה הטירה את השיפוץ הנרחב האחרון שהביא אותה לצורתה הנוכחית עם מגדל העוז המלבני ששולט בנוף.

==היסטוריה==
טירת דולוויד'לן נבנתה ככל הנראה בתחילת המאה ה-13 על ידי ל'ואלין אפ לורוורת' (ל'ואלין הגדול) על גבעה המשקיפה על העמק מסביב במיקום אסטרטגי, לאורך אחד מצירי התנועה החשובים בצפון ויילס. האתר שימש ככל הנראה למבצר גבעה מוקדם יותר, על פי האגדה ל'ואלין עצמו נולד במבצר ובהמשך חיו בנה את טירת האבן כחלק מ-"ביצורי סנודוניה" להגנה על ממלכת גוויניד' מפני הצבא האנגלי.

ב-18 בינואר 1283 נפלה הטירה לידי הצבא האנגלי של אדוארד הראשון, היא עברה שיפוץ בשנים 1283-4 במטרה לשרת את הצבא הכובש אך בשנת 1290 היא ננטשה כמבצר צבאי, מאחר שהדגש האסטרטגי הושם על מבצרי החוף וננטשו רוב הביצורים בפנים ויילס. במהלך השיפוץ האנגלי ככל הנראה נוספו הביצורים בצד המערבי של הטירה ונבנה המגדל המלבני. בשנת 1488 רכש מרדוד' אפ איוון, יורש העצר לבית בית אברפראו, את הטירה ושיפץ אותה באופן נרחב לשימוש - בין היתר נוספה קומה עליונה למגדל העוז ונחפרו תעלות ניקוז.

במהלך המאה ה-19 עברה הטירה שיפוץ ועיצוב מחודש ברוח הרומנטיקה ההוויקטוריאנית על ידי הברון ווילובי דה ארסבי. כיום רק מגדל העוז שעוצב בתקופה זו עומד על תילו, בעוד שחומות הטירה והמגדל השני נותרו בהריסות.

שטח הטירה נמצא בבעלות מועצת השימור הוולשית Cadw, הכניסה לאתר פתוחה לציבור אך עוברת בשטח פרטי.

==גלריה==
<gallery>
Dolwyddelan castle NLW3361434.jpg|צילום הטירה ב-1875 לאחר שהושלם השיפוץ הנרחב
Dolwyddelan Castle, Conwy, Wales.jpg|מגדל העוז וחלק מהחומה בכניסה המזרחית לטירה
Afon Lledr valley from Dolwyddelan Castle - geograph.org.uk - 8522.jpg|הנוף הנשקף מביצורי הטירה
Dolwyddelan Castle - geograph.org.uk - 240584.jpg|מדרגות הגישה למגדל העוז 
</gallery>

==לקריאה נוספת==
<div class="mw-content-ltr">
* Roger Thomas, Castles in Wales, Wales Tourist Board & Automobile Association, 1988.
</div>

==קישורים חיצוניים==
* 

* [https://cadw.gov.wales/visit/places-to-visit/dolwyddelan-castle עמוד אודות הטירה] באתר מועצת השימור הוולשית Cadw.
* [http://castlewales.com/dolw.html אודות הטירה] באתר 'טירות ויילס'.
* [http://www.castlesfortsbattles.co.uk/north_wales/dolwyddelan_castle.html אודות הטירה] באתר 'טירות, מבצרים, קרבות'.

דולווידל'ן
קטגוריה:קונווי (מחוז)
קטגוריה:ויילס: מבנים רשומים דרגה I
קטגוריה:סנודוניה
קטגוריה:Cadw
דיניש, מלך פורטוגל

דיניש, מלך פורטוגל (בפורטוגזית: Dinis; 9 באוקטובר 1261 - 7 בינואר 1325), היה מלך פורטוגל בין השנים 1279–1325.

==ביוגרפיה==
דיניש נולד בליסבון בפורטוגל ב-9 באוקטובר 1261, לאפונסו השלישי, מלך פורטוגל וביאטריס מקסטיליה, בתם של אלפונסו העשירי, מלך קסטיליה ומיור גילן דה גוסמן.

בשנת 1279 מת אביו אפונסו השלישי, מלך פורטוגל, ודיניש עלה במקומו לשלטון. בתחילת שלטונו נאבק עמו אחיו אפונסו מפורטוגל, לורד פורטלגרה על הירושה, ובשנת 1282 כרת אפונסו ברית עם סבו אלפונסו העשירי, מלך קסטיליה, שלחם באותה העת בבנו סנצ'ו הרביעי, מלך קסטיליה, ובכך הפך דיניש לבעל בריתו של סנצ'ו הרביעי. הברית עם ממלכת קסטיליה לא האריכה ימים, ולאחר מותו של סנצ'ו הרביעי בשנת 1295 פרצה שוב מלחמה בין המדינות. בשנת 1297 נחתם הסכם אלקניסס בין המדינות, שהסדיר את הגבולות ביניהם.

בשנת 1289 חתם דיניש עם האפיפיור ניקולאוס הרביעי על קונקורדט, שבו הסדיר את יחסי פורטוגל עם הכס הקדוש, וסיים את הסכסוך שהיה מתקופת אביו.

בשנת 1290 הקים דיניש את אוניברסיטת קוימברה, ובשנת 1294 חתם על הסכם סחר עם ממלכת אנגליה. דיניש קידם את המסחר ואת התפתחות השפה הפורטוגזית נגד הלטינית, והקים את הצי הפורטוגזי הראשון. פורטוגל תחת שלטונו מנתה קרוב למיליון תושבים, ועל מנת להאכיל את האוכלוסייה הגדולה, הקדיש דיניש את עצמו במיוחד לקידום החקלאות, ובעקבות כך כונה "האיכר".

דיניש שיפץ את הטירה המורית בסינטרה והפך אותה למעון הקיץ שלו, הידוע כיום כהארמון הלאומי סינטרה.

דיניש ריכז בחצרו משוררים רבים והיה בעצמו משורר מוכשר. נשתמרו ממנו 138 שירים, כמעט כולם שירי אהבה.<ref></ref>

על אף שבנו אפונסו היה היורש החוקי, העדיף דיניש על פניו את בניו הלא חוקיים, ומשום כך מרד אפונסו בדיניש. ב-7 בינואר 1325 מת דיניש, ובנו אפונסו הרביעי, מלך פורטוגל עלה לשלטון במקומו.

==משפחתו==
בשנת 1282 התחתן דיניש עם איזבל מאראגון, בתם של פדרו השלישי, מלך אראגון וקונסטנצה מסיציליה, מלכת אראגון, ממנה היו לו 2 ילדים:
* קונסטנסה מפורטוגל (1290–1313), התחתנה עם פרננדו הרביעי, מלך קסטיליה
* אפונסו הרביעי, מלך פורטוגל (1291–1357)

בנוסף היו לדיניש כמה ילדים לא חוקיים מפילגשיו השונות.

==אילן יוחסין==

==קישורים חיצוניים==

* 
* 

== הערות שוליים ==

קטגוריה:מלכי פורטוגל
קטגוריה:ילידי 1261
קטגוריה:נפטרים ב-1325
כריסטיאן באטוקיו

כריסטיאן דמיאן באטוקיו (בספרדית ובאיטלקית: Cristian Damián Battocchio; נולד ב-10 בפברואר 1992) הוא כדורגלן ארגנטינאי-איטלקי המשחק בעמדת הקשר במונופולי.

==קריירה==
באטוקיו גדל במחלקת הנוער של ניואל'ס אולד בויס, בגיל 16 עבר לאיטליה לנוער של אודינזה. ב-27 בפברואר 2011 ערך את הופעתו הבכורה בקבוצה בבוגרים בניצחון 0–7 על פלרמו.

ב-30 באוגוסט 2012 הושאל לווטפורד האנגלית. ב-1 בספטמבר ערך את הופעתו הבכורה בקבוצה בהפסד 1–5 לדרבי קאונטי. בסיום העונה חתם באופן קבוע בקבוצה. ב-28 בספטמבר 2013 הבקיע את שערו הראשון בניצחון 0–1 על ויגאן אתלטיק. ב-26 באוגוסט 2014 הושאל לווירטוס אנטלה מהסרייה ב'. ב-30 באוגוסט ערך את הופעתו הבכורה בקבוצה בהפסד 0–2 לבארי.

ב-11 באוגוסט 2015 חתם בברסט הצרפתית. ב-30 באוגוסט ערך את הופעתו הבכורה בקבוצה בהפסד 0–1 לאז'אקסיו. ב-14 בספטמבר הבקיע את שערו הראשון בקבוצה בניצחון 1–2 על לאנס.

ב-10 ביולי 2017 חתם לשנתיים במכבי תל אביב. בינואר 2019, לאחר שהיה מושבת במשך כשמונה חודשים בשל פציעה, הגיע באטוקיו להסכם עם הנהלת מכבי תל אביב על התרת חוזהו ושוחרר מהמועדון. שמונה ימים לאחר מכן חתם שנית בברסט הצרפתית לתקופה של שנתיים וחצי.

את שער הבכורה שלו בברסט כבש נגד שטרסבורג ונבחר למצטיין המשחק כאשר כבש שלושער.

ב-4 בפברואר 2021 חתם בטוקושימה ורטיס מליגת העל היפנית.

ב-16 ביולי 2021 חתם בפומאס המקסיקנית.

ב-31 באוגוסט 2022 חתם בוולוס מליגת העל היוונית.

ב-26 בינואר 2023 חזר לישראל וחתם בסקציה נס ציונה מליגת העל.

ב-21 באוגוסט 2023 חתם בצ'נאיין מליגת העל ההודית.

==קישורים חיצוניים==

* 

==הערות שוליים==

קטגוריה:כדורגלנים ארגנטינאים
קטגוריה:כדורגלנים איטלקים
קטגוריה:קשרי כדורגל ארגנטינאים
קטגוריה:קשרי כדורגל איטלקים
קטגוריה:רוסאריו: כדורגלנים
קטגוריה:כדורגלני אודינזה
קטגוריה:כדורגלני ווטפורד
קטגוריה:כדורגלני ברסט
קטגוריה:כדורגלני מכבי תל אביב
קטגוריה:כדורגלני אוניברסידד נסיונל
קטגוריה:כדורגלני וולוס
קטגוריה:כדורגלני סקציה נס ציונה
קטגוריה:כדורגלני צ'נאיין
קטגוריה:כדורגלנים זרים בישראל
קטגוריה:ספורטאים ארגנטינאים באנגליה
קטגוריה:ספורטאים ארגנטינאים בצרפת
קטגוריה:ספורטאים ארגנטינאים בישראל
קטגוריה:ספורטאים זרים ביפן
קטגוריה:ספורטאים ארגנטינאים במקסיקו
קטגוריה:ספורטאים זרים ביוון
קטגוריה:ספורטאים איטלקים באנגליה
קטגוריה:ספורטאים איטלקים בצרפת
קטגוריה:ספורטאים איטלקים בישראל
קטגוריה:ספורטאים זרים במקסיקו
קטגוריה:ספורטאים זרים בהודו
קטגוריה:ארגנטינאים ממוצא איטלקי
קטגוריה:איטלקים שנולדו ב-1992
קטגוריה:ארגנטינאים שנולדו ב-1992
אליפות ברזיל בכדורגל 1964

אליפות ברזיל בכדורגל 1964 (השם הרשמי בזמן קיום המשחקים בפורטוגזית:1964 Taça Brasil) הייתה העונה השישית של התחרות הארצית בכדורגל שנערכה בברזיל ואורגנה על ידי קונפדרציית הספורט הברזילאית. המשחקים החלו ב-26 ביולי 1964 והסתיימו ב-19 בדצמבר 1964. בשנת 2010 התחרות קיבלה הכרה של אליפות ברזיל.

בתחרות השתתפו 22 קבוצות שהצגו את מדינות ברזיל. היא נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף.

סנטוס זכתה באליפות תוך ניצחון על פלמנגו בסדרת הגמר. זו הייתה הזכייה הרביעית ברציפות. בעקבות הניצחון, היא העפילה לגביע ליברטדורס.

פלה, שחקנה של סנטוס כבש 7 שערים וזכה בתואר מלך השערים של האליפות.
==מהלך התחרות==
בשלב הראשון הקבוצות המשתתפות חולקו ל-2 בתים.

בית הצפון כלל עשר קבוצות. בגמר הבית סיארה ניצחה את נאוטיקו ועלתה לרבע הגמר הארצי.
בית הדרום כלל שמונה קבוצות. בגמר הבית אתלטיקו מיניירו ניצחה את מטרופול ועלתה לרבע הגמר הארצי.

סנטוס ופלומיננסה העפילו ישירות לרבע הגמר. 
פלמנגו ופלמיירס העפילו ישירות לחצי הגמר.

==סדרת הגמר==

==קישורים חיצוניים==
*[http://www.rsssf.com/tablesb/brazcup64.html נתונים מאתר rsssf]

קטגוריה:תחרויות כדורגל ב-1964
קטגוריה:עונות באליפות ברזיל בכדורגל
כלאי בהמה

[[פרד (מסוג mule). הוולד הנוצר מהרבעת חמור עם סוסה. זהו יציר-הכלאים השכיח ביותר.]]
כלאי בהמה הם אחד מאיסורי הכלאיים בהם אסרה התורה לערב מינים. איסור זה נוגע להרבעת שני מינים שונים של בעלי חיים זה עם זה, אך הוולד הנוצר מזיווג זה מותר בהנאה ושימוש. האיסור הוא מצוות לא תעשה המנויה בתרי"ג מצוות.

== הגדרת האיסור ==
המקור בתורה לאיסור זה הוא הפסוק בספר ויקרא: .

איסור כלאי בהמה מן התורה הוא הרבעת שני מיני בעלי חיים שונים זה עם זו באמצעות הכנסת האבר הזכרי באבר הנקבי (בלשון חז"ל, "כמכחול בשפופרת"). אולם מעשה הגורם לרביעתם זה את זו - מותר. למשל העלאת הזכר על הנקבה באופן שיגרום לזכר לרבוע מעצמו את הנקבה. אולם חכמים אסרו אף גרימת רביעת מין במין אחר. אמנם הכנסת שני מיני בעלי חיים למכלאה אחת שלא לשם זיווגם זה עם זו מותרת.

עבר והרביע שני מינים זה בזה ונולד מהם וולד, מותר ליהנות ממנו. למשל, עבר והרביע חמור וסוסה ונולד מהם פרד, מותר להשתמש בו לצורכי עבודה ומשא. וכן מותר לקנות פרד ממי שהרביע באיסור. וכן מותר לאכול וולד שנולד מזיווג שני מיני בהמות או חיות טהורות.

== הגדרת המינים האסורים בהזדווגות ==
כל מיני בעלי החיים כלולים באיסור כלאי בהמה, בהמות, חיות, עופות ודגים. והאיסור נקרא 'כלאי בהמה' היות שאלו המינים המצויים אצל האדם ואותם הוא עלול להרביע לצורכי שירותו או מאכלו. אמנם האיסור כולל רק הרבעת שני מיני בעלי חיים שונים, אך מותר להרביע שני מינים שונים של אותו המין, למשל מותר להרביע שני גזעים שונים של כבשים זה עם זה או שני גזעים שונים של חתולים או כלבים זה עם זה.

סימן להבדל בין שני מינים שונים של בעלי חיים לשני גזעים של אותו המין הוא יכולת הפריון של הוולד הנוצר מההכלאה. כאשר הוולד מסוגל להוליד, הדבר מעיד על כך שהוריו אינם שני מינים שונים לחלוטין אלא תת-מינים שונים של אותו המין. אך אם הוא לא מסוגל להוליד, הרי שהוא נוצר משני מינים שונים לחלוטין, שהשוני במבנה הכרומוזומים שלהם גורם לכך שהוולד הנולד משילוב הכרומוזומים שלהם יחד יהיה עקר.

== פרד ==

לאורך אלפי שנים הייתה הרבעת חמור עם סוסה נחשבת להרבעה הנפוצה ביותר, היות שהוולד הנוצר מזיווג זה, הפרד, הוא בעל חיים המשלב בתוכו תכונות חיוניות לרכיבה, לעבודה ולמשא מאביו החמור ומאמו הסוסה: הוא חזק מאוד, בעל כח סיבולת רב ולא בררן במאכליו.

כבר במקרא מתועד שימוש בפרד – בעיקר לרכיבה אך גם למשא. בהמשך, ביוון וברומא העתיקות הוא שימש בעיקר למשא, ונעשה בו שימוש למטרה זו עוד במלחמת העצמאות כאמצעי לוגיסטי לשינוע ציוד צבאי ועוד.

== בני נח בכלאי בהמה ==
בתלמוד הבבלי, מובאת מחלוקת בין רבי אליעזר בן הורקנוס לחכמים בשאלה אם איסור כלאי בהמה וכלאי אילן נכללים בשבע מצוות בני נח (לפי רבי אליעזר) או לא (לפי חכמים). יש אומרים שדעת חכמים היא שאמנם אין איסורים אלו כלולים בשבע מצוות בני נח, אך הם מודים לר' אליעזר שהדבר אסור גם לגויים באיסור שחומרתו פחותה מזו של שבע מצוות בני נח. ויש אומרים שלדעת חכמים איסור כלאי בהמה ואילן כלל אינו נוהג בגויים.

להלכה, רוב הפוסקים סוברים שאיסור כלאי בהמה וכלאי אילן חל גם על גויים, אך יש החולקים.

== ראו גם ==

* כלאי אילן
* כלאי זרעים
* כלאי הכרם

== קישורים חיצוניים ==
* 
* כלאי בהמה, באתר [http://www.aspaklaria.info/020_KAF/כלאים%20%20%20כלאי%20בהמה.htm אספקלריה].
* 

== הערות שוליים ==

קטגוריה:כלאיים ביהדות
קטגוריה:תרי"ג מצוות
קטגוריה:מצוות לא תעשה
קטגוריה:פרשת קדושים
קריסטל ריד

ריד, [[2012]]
קריסטל מארי ריד (באנגלית: Crystal Marie Reed; נולדה ב-6 בפברואר 1985) היא שחקנית אמריקאית. התפרסמה בשל גילום דמותה של אליסון ארג'נט בסדרת הטלוויזיה "זאב צעיר" <small>(2011–2014; 2016),</small> כמו גם בתור סופיה פאלקון <small>(אנ')</small> בסדרה "גות'האם" <small>(2017–2018)</small> ובשל הופעתה בתור אבי הולנד <small>(אנ')</small> בסדרה "היצור מן הביצה" <small>(2019).</small>

== קורות חייה ==
קריסטל מארי ריד נולדה ברוזוויל , פרוור של העיר דטרויט, מישיגן, למשפחה מרקע נוצרי-קתולי. יש לה אח אחד גדול בשם קורי. ריד גדלה במשפחה קתולית שמרנית, אם כי היא גם הצהירה שהיא התחנכה בכנסייה הבפטיסטית בבגרותה ולא מצאה את מקומה. 

היא סיימה את בית הספר התיכון "רוזוויל" בשנת 2003. ריד למדה ריקוד מגיל צעיר והייתה קפטן להקת המחול בתיכון. היא הייתה חברה פעילה בתיאטרון הקהילתי וכיכבה במחזות הזמר "אנני", "כנר על הגג" ו"גריז". היא למדה באוניברסיטת המדינה של ויין והייתה חלק מהתוכנית לתואר ראשון באמנויות יפות, אך עזבה את הלימודים לפני תחילת שנת הלימודים השנייה. לאחר מכן, היא עברה לשיקגו והופיעה במספר הפקות מקומיות. בדצמבר 2008, היא עברה ללוס אנג'לס, קליפורניה כדי להמשיך בקריירת משחק. 

== קריירה ==
בשנת 2010 ביצעה הופעות אורח בסדרות הטלוויזיה "CSI: ניו יורק", "CSI", "החיים הקשים של אר ג'יי ברגר" ו"ריזולי ואיילס" , ובאותה שנה גילמה את דניס בסרט האסונות "סקייליין" . 

החל משנת 2011 כיכבה כדמות ראשית בסדרה הנוער "זאב צעיר" מבית MTV, למשך 3 עונות. ובתפקיד אורח בפרק בעונה החמישית. באותה שנה שיחקה בסרט הקומדיה "טיפש, מטורף, מאוהב" .

בשנת 2013 שיחקה בסרט המתח "קראש". 

בשנת 2019 שיחקה בתפקיד ראשי בסדרה "היצור מן הביצה", אשר מבוססת על דמות באותו שם מסדרת ליגת הצדק האפל של חברת DC קומיקס.

== חיים אישיים ==
מפברואר 2012 עד יוני 2013 היא הייתה במערכת יחסים עם השחקן האנגלי דניאל שרמן, אשר שיחק לצדה בסדרה "זאב צעיר". 

ביולי 2013, החלה ריד לצאת עם מגיש הטלוויזיה הסקוטי-אוסטרלי דארן מק'מולן <small>(אנ'),</small> מק'מולן וריד נפרדו בתחילת 2019.

==פילמוגרפיה==
===קולנוע===
{| class="wikitable"
|+
!שנה
!סרט
!תפקיד
!הערות
|-
|2010
|סקייליין 
|דניס
|
|-
|2011
|טיפש, מטורף, מאוהב 
|איימי ג'ונסון
|
|-
|2012
|למצוא את האחת 
|רבקה אוג'ין
|
|-
|2013
|קראש 
|בס
|
|-
|2015
|Too Late 
|דורות'י מלר
|
|-
|2018
|Ghostland
|אליזבת' "בת'" קלר
|
|-
|2022
|Pinball: The Man Who Saved the Game
|אלן
|
|-
|2023
|זאב צעיר: הסרט
|אליסון ארג׳נט
|
|-
|TBA
|Dead Giveaway
|ליה
|
|}

===טלוויזיה===
{| class="wikitable"
|+
!שנה
!סדרה
!תפקיד
!הערות
|-
| rowspan="4" |2010
|CSI
|ג'ולי
|פרק: "Lost & Found"
|-
|CSI: ניו יורק
|ג'ולס רודי
|פרק: "Damned If You Do"
|-
|החיים הקשים של אר ג'יי ברגר
|רנה
|פרק: "The Berger Cometh"
|-
|ריזולי ואיילס 
|נטלי
|פרק: "She Works Hard for the Money"
|-
|2011
|גדולה מהחיים
|אלי
|פרק: "He Said, She Said"
|-
|2011–2014; 2016
|זאב צעיר
|אליסון ארג׳נט
|תפקיד ראשי (עונות 3-1)
תפקיד אורח (עונה 5); 40 פרקים
|-
|2017–2018
|גות'האם
|סופיה פאלקון <small>(אנ')</small>
|תפקיד ראשי (עונה 4); 20 פרקים
|-
|2019
|היצור מן הביצה
|אבי הולנד <small>(אנ')</small>
|תפקיד ראשי; 10 פרקים
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
אליפות ברזיל בכדורגל 1965

אליפות ברזיל בכדורגל 1965 (השם הרשמי בזמן קיום המשחקים בפורטוגזית:1965 Taça Brasil) הייתה העונה השביעית של התחרות הארצית בכדורגל שנערכה בברזיל ואורגנה על ידי קונפדרציית הספורט הברזילאית. המשחקים החלו ב-18 ביולי 1965 והסתיימו ב-8 בדצמבר 1965. בשנת 2010 התחרות קיבלה הכרה של אליפות ברזיל.

בתחרות השתתפו 22 קבוצות שהצגו את מדינות ברזיל. היא נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף.

סנטוס זכתה באליפות תוך ניצחון על ואסקו דה גאמה בסדרת הגמר. זו הייתה הזכייה החמישית ברציפות. 

ביטה, שחקנה של נאוטיקו כבש 7 שערים וזכה בתואר מלך השערים של האליפות.
==מהלך התחרות==
בשלב הראשון הקבוצות המשתתפות חולקו ל-2 בתים.

בית הצפון כלל עשר קבוצות. בגמר הבית נאוטיקו ניצחה את ויטוריה ועלתה לרבע הגמר הארצי.
בית הדרום כלל שמונה קבוצות. בגמר הבית גרמיו ניצחה את סידרורגיקה ועלתה לרבע הגמר הארצי.

פורטלזה ופלמיירס העפילו ישירות לרבע הגמר. 
סנטוס וואסקו דה גאמה העפילו ישירות לחצי הגמר.

==סדרת הגמר==

==קישורים חיצוניים==
*[http://www.rsssf.com/tablesb/brazcup65.html נתונים מאתר rsssf]

קטגוריה:תחרויות כדורגל ב-1965
קטגוריה:עונות באליפות ברזיל בכדורגל
גבריאל ליפקינד

גבריאל ליפקינד (נולד ב-1977) הוא צ'לן ישראלי, המתגורר בגרמניה. הופעת הבכורה של ליפקינד הייתה בשידור רדיו בגיל שמונה. בגיל שמונה-עשרה יצא מישראל ללימודים בשלושה קולג'ים למוזיקה. הוא זכה בתחרויות מוזיקה והופיע עם תזמורות עד שנת 2002, כאשר הפסיק את מסעות הקונצרטים שלו למשך שלוש שנים ללימודי מוזיקה וחידושי רפרטואר. ליפקינד הוציא שני אלבומים בשנת 2006 והוא עורך מסעות קונצרטים ביחידות ועם רביעיית ליפקינד.

== ביוגרפיה ==
גבריאל ליפקינד נולד בשנת 1977 בתל אביב, הבן השני למשפחת אקדמאים, שעלתה לישראל מברית המועצות. הוא החל לנגן בצ'לו בגיל שש, הופיע לראשונה בשידור רדיו בגיל שמונה, ולמד באקדמיה למוזיקה באוניברסיטת תל אביב אצל הצ'לן עוזי ויזל. לאחר סיום לימודיו באקדמיה למוזיקה בתל אביב, קיבל ליפקינד פטור מן השירות הצבאי ויצא ללימודים בחו"ל. הוא סיים את האוניברסיטה למוזיקה ואמנויות הבמה של פרנקפורט ואת הקונסרבטוריון למוזיקה של ניו אינגלנד

ליפקינד עבד עם גדעון קרמר, יורי בשמט, פנחס צוקרמן ויהודי מנוחין, ניגן בשידורי רדיו והופיע כסולן עם התזמורת הפילהרמונית הישראלית, הפילהרמונית של מינכן ותזמורת בולטימור.

בשנת 2002 קיבל ליפקינד שני פרסים מיוחדים בתחרות עמנואל פוירמן בברלין והחליט להתפנות מקריירת הביצוע שלו להערכה מחודשת של מניעיו המוזיקליים. במהלך תקופה זו, שנמשכה שלוש שנים, למד מוזיקולוגיה, הקליט וערך את הרפרטואר שלו ונכלל בסרט תעודה גרמני, "המעגל הבודד - מסע עד קצה הגבול", על שיתוף פעולה מוזיקלי.

בשנים 2005–2006 היה ליפקינד מרצה באקדמיה שלוס זוליטודה. ב-2006 הוצא את האלבומים "מיניאטורות ופולקלור" ו"יוהאן סבסטיאן באך: 6 סוויטות לצ'לו סולו ללא ליווי" בהוצאת אדל מוזיק. ליפקינד עבד במשך שנתיים על הפקה עם הפסנתרן רומן זסלבסקי, והקים את רביעיית ליפקינד. תוכנית מסע הקונצרטים שלו בשנת 2009 כללה קונצרטים בהולנד, יפן, אירלנד ושווייץ. ליפקינד מעביר כיתות אמן בגרמניה, ארצות הברית, ישראל והולנד.

ליפקינד מנגן בצ'לו איטלקי הנושא תווית "אלויזיוס מיכאל גאראני, בבולוניה 1702". הוא נקרא "זיכרונהיימר צ'לו" ולפי הערכה, נבנה בין 1670 ל-1680.

== חיים אישיים ==
ליפקינד חי בשמורת טבע צפונית לפרנקפורט אם מיין, גרמניה, ונשוי לכנרת אנה ליפקינד.

== הקלטות ==
* יוהאן סבסטיאן באך: 6 סוויטות לצ'לו סולו ללא ליווי (2006)
* "מיניאטורות ופולקלור" (2006)

== פרסים ואותות הוקרה ==
* 1994 - תחרות הצ'לו הבינלאומית ע"ש מסטיסלב רוסטרופוביץ' בפריז
* 1997 - תחרות הצ'לו הבינלאומית ע"ש ליאונרד רוז בוושינגטון

==קישורים חיצוניים ==
* 

* [http://opusmagazine.co.il/author/gavriel-lipkind/|"אופוס", ביוגרפיה קצרה של גבריאל ליפקינד]
* [https://www.gramophone.co.uk/review/gavriel-lipkind-miniatures-folklore דנקן דרוס, גרמופון, סקירת תקליטור של גבריאל ליפקינד]

==הערות שוליים==

קטגוריה:צ'לנים ישראלים
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:נגנים יהודים גרמנים
קטגוריה:צ'לנים גרמנים
קטגוריה:ישראלים שנולדו ב-1977
אילן חצור

אילן חצור (נולד ב-6 בספטמבר 1964) הוא מחזאי, במאי ותסריטאי ישראלי.

==ביוגרפיה==
חצור נולד למרגלית ויעקב חצור, למד בבית ספר תיכון בקריית חיים והוא בוגר החוג לתיאטרון באוניברסיטת תל אביב במגמת כתיבה ובימוי. חצור מורה לכתיבה דרמטית ומשחק, מתרגם לעברית ואנגלית, כותב במגזינים ומקומונים כדוגמת ידיעות תל אביב, כלבו חיפה ומסע אחר. מקים, מנחה ומפיק הצגות לקבוצות תיאטרון חובבים וקהילתי, בין היתר לאנשים עם צרכים מיוחדים, אסירים, נוער במצוקה ועולים חדשים.

בשנת 1990 העלה את המחזה "רעולים" בתיאטרון הקאמרי, המחזה תורגם לאנגלית, ספרדית, ערבית וגרמנית והוצג בכ-100 הפקות באירופה וארצות הברית. רעולים גם זכה בפסטיבל עכו 1990, פרס אקו"ם, ופרס רוזנבלום לאמנויות הבמה. בשנת 1992 כתב יחד עם אילן שיינפלד את הקברט הסאטירי "היי רימונה". בשנת 1994 תרגם את רוויזור של גוגול למחזה "מבקר המדינה: מחזה מדברי סהרורי" שהועלה בתיאטרון הקאמרי באותה השנה, ובשנת 2005 העלה את "מבקר המדינה 2005" בתיאטרון הבימה. בשנת 1999 הועלה מחזהו "ז'קו" בתיאטרון בית ליסין, המחזה הוא עיבוד חופשי של חצור ל"המתאבד" המתרחש בישראל, ההצגה הועלתה שוב בתיאטרון הבימה בשנת 2015. בשנת 2002 הועלה בתיאטרון החאן הירושלמי מחזהו "מלחמה על הבית" (בהשראת המחזות "האכארנים" "הפרשים" ו"ליסיסטרטה" מאת אריסטופאנס) שזכה בפרס התיאטרון הישראלי ל"קומדיה הטובה של השנה".

==מחזות==
*רעולים – התיאטרון הקאמרי, 1990
*היי רימונה (עם אילן שיינפלד) קברט סאטירי -התיאטרון הקאמרי 1992
*מבקר המדינה (על פי "רויזור" של גוגול) – התיאטרון הקאמרי 1994
*ז'קו– תיאטרון בית ליסין 1999, תיאטרון הבימה 2015
*הלב הלבן – (כתיבה ובימוי) תיאטרון באר שבע 2001
*מלחמה על הבית – תיאטרון החאן הירושלמי. 2002, זוכה פרס התיאטרון הישראלי ל"קומדיה הטובה של השנה"
*מבקר המדינה 2005 – תיאטרון הבימה 2005
*הדודה של מנש- התיאטרון העירוני חיפה 2010
*קיזוז – התיאטרון הקאמרי תל אביב 2012
*עבודת קודש – פולחנים מקודשים (עריכה ובימוי) סטודיו למשחק יורם לוינשטיין
*פוקר – (תרגום עיבוד ובימוי) סטודיו למשחק יורם לוינשטיין, אנסמבל תיאטרון הרצליה (תרגום ועיבוד)
*החקירה – תיאטרון צה"ל, תיאטרון ארצי לנוער
*סבוטאז – התיאטרון העברי 2019
*ברלין – התיאטרון העברי 2022

==תסריטים==
*מצליח – דרמה. ערוץ 2 טלעד
*מבקר המדינה – סדרה קומית, ערוץ 2 רשת.

==קישורים חיצוניים==

* 
* [http://dramaisrael.org/playwright/hatzor-ilan/ אילן חצור], באתר מחזאי ישראל

==הערות שוליים==

קטגוריה:במאי תיאטרון ישראלים
קטגוריה:מחזאים ישראלים
קטגוריה:תסריטאים ישראלים
קטגוריה:זוכי פרס רוזנבלום
קטגוריה:זוכי פרס אקו"ם
קטגוריה:בוגרי תיכון קריית חיים
קטגוריה:בוגרי אוניברסיטת תל אביב: החוג לתיאטרון
קטגוריה:ישראלים שנולדו ב-1964
מרסילי

מרסילי הוא הר מצולה גדול בים הטירני, כ-175 ק"מ דרומית לנאפולי. ההר הוא הר געש תת-ימי. גובהו כ-3,000 מטר ופסגתו נמצאת כ-450 מ' מתחת לפני הים. על אף שבמהלך ההיסטוריה המתועדת ההר לא התפרץ, וולקנולוגים מאמינים כי המבנה שלו שברירי יחסית, עשוי צפיפות נמוכה ואבנים לא יציבות, המוזן על ידי תא מאגמה רדוד בתחתיתו. 

מרסילי הוא אחד מהרי הגעש התת-ימיים המסוכנים בים הטירני. התפרצות תת-ימית של ההר או התמוטטות של חלק מההר עלולים לגרום לצונאמי באיטליה ובחופים הסמוכים בים התיכון. ב-29 במרץ 2010 הודיעו וולקנולוגים מהמכון הלאומי האיטלקי לגאופיזיקה וולקנולוגיה (INGV) כי מרסילי עשוי להתפרץ בכל רגע. 

== גאומורפולוגיה ==
הר מרסילי הוא חלק מהקשת הגעשית של האיים הליפאריים. אורכו 70 ק"מ ורוחבו 30 ק"מ והוא אחד מהרי הגעש הגדולים ביותר באירופה, גדול יותר מאשר הר אטנה. הוא התגלה במהלך שנות ה-20 של המאה ה-20 ונקרא על שם הגאולוג הגאיטלקי לואיג'י פרדיננדו מרסילי. מחקרים מקיפים בוצעו עליו רק החל משנת 2005, כאשר המועצה האיטלקית הלאומית למחקר החלה בפרויקט לחקר ההר.

הר הגעש עולה מקרום אוקייני דק בעובי 10&#x20;ק"מ בלבד, המהווה אגן ימי משלו. קרום האגן עשוי בזלת תולאיטית, האופייני לאגנים בחלק האחורי של קשתות געשיות אוקייניות. 

נראה כי מרסילי נוצר לפני כ-200 אלף שנים. על מורדותיונמצאו ראיות לזרמי מגמה. כמו כן, נמצאו עדויות על קריסה של הרי געש תת-ימיים קודמים אחרים באזור.

== לקריאה נוספת ==
* הר מצולה

==קישורים חיצוניים==

*[https://www.bbc.com/future/article/20210730-the-enigma-of-europes-largest-active-volcano The enigma of Europe's largest active volcano] - מאתר ה-BBC

== הערות שוליים ==

קטגוריה:איטליה: הרי געש
קטגוריה:הים הטירני
קטגוריה:הרי מצולה
בויגה

Boiga jaspidea על ענף
Boiga multomaculata
בויגה (שם מדעי: Boiga) הוא סוג של נחש תת-ארסי ממשפחת הזעמניים. נחשים אלה חיים באזורים הטרופיים של הודו, דרום-מזרח אסיה ואוסטרליה אך הופצו בידי האדם לעוד כמה אזורים בהם הם מינים פולשים הרסניים. כך למשל המין בויגה עצים חום (Boiga irregularis) הוא מין פולש בגואם ופוגע בחיות הטבעיות.

אורכם של נחשי הבויגה יכול להגיע ל-2.5 מטרים, והם בעלי גוף מוצק מוקף רצועות. צבע גופם של חלק מהמינים הוא צהוב-שחור ושל חלקם הוא צבעי הסוואה. העיניים גדולות ומזכירות את נחשי העין חתול אך הם אינם קרובים במיוחד.

הם מטפסים מומחים החיים ביערות, יערות פתוחים, ביצות מנגרובים ושיחיות וגם במים מתוקים. הם ניזונים מעופות, זוחלים, דו-חיים וכמה יונקים קטנים.

==מינים==
* Boiga andamanensis
*בויגה מצולע (Boiga angulata)
* Boiga barnesii
* Boiga beddomei
* Boiga bengkuluensis
* Boiga blandingii
* Boiga bourreti
*בויגה סרי לנקי (Boiga ceylonensis)
*בויגה ירוק (Boiga cyanea)
*בויגה ערטילאי (Boiga cynodon)
* בויגה המנגרובים (Boiga dendrophila)
* Boiga dightoni
* בויגה דראפיז (Boiga drapiezii)
*בויגה פורסטן (Boiga forsteni)
* Boiga gokool
*בויגה גואנגשי (Boiga guanxiensis)
* בויגה עצים חום (Boiga irregularis)
*בויגה ג'ספר (Boiga jaspidea)
*בויגה טייוואני (Boiga kraepelini)
*בויגה משויש (Boiga multomaculata)
* Boiga multomaculata
*בויגה שחור-ראש (Boiga nigriceps)
* Boiga nuchalis
* Boiga ochracea
*בויגה פיליפיני (Boiga philippina)
* Boiga pulverulenta
* Boiga quincunciata
* Boiga saengsomi
* Boiga schultzei
*בויגה אפור (Boiga siamensis)
* Boiga tanahjampeana
*בויגה מצוי (Boiga trigonata)
* Boiga wallachi

==קישורים חיצוניים==

* 

קטגוריה:בעלי חיים שתוארו ב-1826
קטגוריה:טקסונים שתוארו בידי לאופולד פיטזינגר
קטגוריה:זעמניים
פתן אפעי

פתן אפעי (שם מדעי: Pseudechis) היא מין של נחש ארסי ממשפחת הפתניים. 

מיני פתן קטלני זה מצויים בכל רחבי אוסטרליה, באי טסמניה ובגינאה החדשה. הם מצויים במגוון בתי גידול ממדבריות ואזורים הרריים עד לביצות ויערות. נחשים אלה כהים בצבעם אך לחלקם בטן אדומה והם יכולים לגדול עד לאורך 2 מ'. רוב המינים הם מטילי ביצים.

הם בעלי ארס קטלני בו הם משתמשים כדי להרוג מינים קטנים יותר הכוללים יונקים קטנים, עופות ובעיקר נחשים אחרים. הם קיבלו את שמם עקב דמיונם לנחשי האפעה אך הם אינם קרובים.

==מינים==
* נחש מולגה (Pseudechis australis)
* נחש מולגה מנוקד (Pseudechis butleri)
* פתן קולט (Pseudechis collettii)
* פתן שחור כחול-בטן (Pseudechis guttatus)
* Pseudechis pailsei
* פתן שחור פפואני (Pseudechis papuanus)
* פתן שחור אדום-בטן (Pseudechis porphyriacus)
*פתן חום פפואני (Pseudechis rossignolii)
* Pseudechis weigeli

==קישורים חיצוניים==

קטגוריה:בעלי חיים שתוארו ב-1830
קטגוריה:טקסונים שתוארו בידי יוהאן גאורג ווגלר
קטגוריה:פתניים